text: Aquest diumenge 21 de gener el Col·lectiu Ecologista Bosc Verd organitza una nova caminada popular a la capella de Sant Joan de la Maçana (Font-Rubí) que anirà guiada per l'excursionista penedesenc Toni Inglada.
  Sant Joan de la Maçana és una petita capella d'estil romànic situada dalt d'un petit turó emboscat, enmig de vinyes i camps de conreu, ben propera a la gran masia de la Maçana. Aquesta antiga construcció està documentada des de l'any 1120 i també està dedicada a Santa Apol·lònia. Va ser incendiada i malmesa l'any 1936 i posteriorment restaurada. Recentment hi han situats cartells que indican la seva ubicació.
  En aquesta caminada passarem per camins històrics, veurem singulars masies i trepitjarem les contrastades terres penedesenques.
  Sortirem amb cotxes particulars a les 09:00 hores de l'Estació de Vilafranca del Penedès, des d'on ens desplaçarem en cotxes particulars fins a l'inici de la caminada.